DRŽAVNE ŠTIPENDIJE

Državna štipendija je dopolnilni prejemek, namenjen kritju stroškov, ki nastanejo v času šolanja. Za pridobitev le-te vaš oziroma dohodek vašega gospodinjstva ne sme presegati 1.218,08 evrov na osebo (od 1. marca 2023 dalje).

Dodeljujejo jo pristojni centri za socialno delo tako za šolanje v Republiki Sloveniji kot za šolanje v tujini na javno veljavnem izobraževalnem programu in v izobraževalni ustanovi. Vlogo je potrebno oddati v avgustu na predpisanem obrazcu, lahko pa jo oddate tudi kadarkoli med šolskim letom. Ob izpolnjevanju pogojev vam štipendija pripada od prvega dne naslednjega meseca po vložitvi vloge. Pogoje, roke, način prijavljanja in vse o štipendiji najdete na spletni strani:

<https://www.gov.si/teme/drzavna-stipendija/>